**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.007 “Екологична и устойчива рибарска област“, по Програмата за морско дело и рибарство 2014-2020 г. - мярка 4.2. „Изпълнение на стратегиите за ВОМР“**

**Мярка 3.1.1. “Екологична и устойчива рибарска област” от Стратегията за ВОМР на Местна инициативна рибарска група (МИРГ) „Варна, район Аспарухово-Белослав-Аксаково“,**

**одобрени с Докладна записка № 93-6069 / 09.09.2019 г.**

**от Ръководителя на Управляващия орган на ПМДР**

**I. Въпрос на Цвета Митева:**

*From: Цвета Митева <**cveta\_miteva@abv.bg**>*

*Sent: Thursday, July 11, 2019 12:24 PM*

*To: pmdr*

*Subject: Въпрос по процедура BG14MFOP001-4.007 “Екологична и устойчива рибарска област“*

*Здравейте,*

*Моля за становище от Ваша страна по следния въпрос:*

*Юридическо лице с нестопанска цел (Z) е собственост на 4 физически лица и 1 юридическо лице. Собствеността е разпределена както следва: физически лица: А - 12,5%, Б - 12,5%, В - 12,5% и Г - 12,5%; юридическо лице Х - 50%. Юридическо лице Х е собстевост на физическите лица А - 66% и Б - 34%, като лицата са и управители на фирмата X. Лицето Б е и официален представител на ЮЛНЦ (Z). Следва ли да приемем ЮЛНЦ (Z) и ЮЛ Х за едно и също предприятие.*

*Хубав ден!*

*Митева*

**Отговор:**

УО на ПМДР oтговаря на така зададеният въпрос със следната уговорка: въпросът, както е зададен очевидно е изваден от контекста на конкретният казус, което може да доведе до не съвсем релевантен отговор.

Учредители и членове на едно юридическо лице с нестопанска цел могат да бъдат както физически, така и юридически лица, независимо от тяхната правно-организационната форма. Но от фактът, че членове на сдружението, регистрирано по Закона за юридическите лица с нестопанска цел, притежават дружествените дялове от юридическо лице, регистрирано по Търговския закон, което от своя страна също е член на ЮЛНЦ (като ЮЛ), по никакъв начин **не следва, че двете юридически лица са тъждествени**. Т.е. ЮЛНЦ и ЮЛ **са различни юридически лица, подчинени на различни нормативни актове**.

Същевременно, физическите лица, притежаващи дружествените дялове на ЮЛ и членовете на ЮЛНЦ **са свързани лица**, съгласно Допълнителните разпоредби на Търговския закон ТЗ § 1.

**II. Въпроси на Надка Симеонова:**

*From: Община Аксаково <**aksakovo@mail.orbitel.bg**>*

*Sent: Thursday, August 22, 2019 9:03 AM*

*To: pmdr*

*Subject: Община Аксаково – Въпроси*

*Уважаеми Дами и Господа,*

*Във връзка с подготовка на проектно предложение по процедура BG14MFOP001-4.007 “Екологична и устойчива рибарска област”, мярка 3.1.1. “Екологична и устойчива рибарска област” на Местна инициативна рибарска група (МИРГ) „Варна, район Аспарухово-Белослав-Аксаково имаме следните въпроси:*

*1. Разходи за организация и управление на проекта - разходи за възнаграждение на Ръководител проект, счетоводител проект допустими ли са? Ако „Да“, в кое бюджетно перо да ги заложим?*

*2. В точка 24. Списък на документите, които се подават на етап кандидатстване от Условията за кандидатстване под т. 7 е посочен Финансов план за изпълнение на проекта, включващ етапи на изпълнение и източници за финансиране на всеки един етап от проектното предложение.(документът е задължителен за всички проектни предложения). Съществува ли образец на този документ и ако „Да“ от къде може да бъде изтеглен, т.к. към пакета документи към процедурата няма приложен.*

*С уважение,*

*Надка Симеонова*

*Секретар*

*Община Аксаково*

**Отговори:**

**1.** Съгласно Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по мярка 3.1.1. “Екологична и устойчива рибарска област” от Стратегията за ВОМР на Местна инициативна рибарска група (МИРГ) „Варна, район Аспарухово-Белослав-Аксаково“, разходи за възнаграждение на ръководител проект и/или счетоводител **са недопустими.**

**2.** В съответствие с т. 24 на Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по мярка 3.1.1. “Екологична и устойчива рибарска област” от Стратегията за ВОМР на МИРГ „Варна, район Аспарухово-Белослав-Аксаково“, Финансов план за изпълнение на проекта (документ № 7), включващ етапи на изпълнение и източници за финансиране на всеки един етап от проектното предложение **се попълва в свободен текст и се прикачва сканиран във формат *.pdf* или *.jpeg****.* Финансовият план за изпълнение на проекта следва да бъде подписан от лице с право да представлява кандидата или упълномощено от него лице.

**III. Въпрос на от Надка Симеонова:**

***From:*** *Община Аксаково <**aksakovo@mail.orbitel.bg**>*

***Sent:*** *Friday, August 30, 2019 11:56 AM*

***To:*** *pmdr*

***Subject:*** *Подготовка на проектно предложение по процедура BG14MFOP001-4.007*

*Уважаеми Дами и Господа,*

*Във връзка с подготовка на проектно предложение по процедура BG14MFOP001-4.007 “Екологична и устойчива рибарска област”, мярка 3.1.1. “Екологична и устойчива рибарска област” на Местна инициативна рибарска група (МИРГ) „Варна, район Аспарухово-Белослав-Аксаково имаме следните въпроси:*

*1. В Условията за кандидатстване 14.1.2. Допустими разходи за финансиране по настоящата процедура т. 12 Разходи за информация и комуникация – до 2 на сто от общите допустими раходи за проекти, при които размерът на финансовата подкрепа не превишава левовата равностойност на 100 000 евро, и до 1 на сто от общите допустими разходи - за всички останали проекти. При попълване на бюджета във формуляра за кандидатстване, при условие че максималната стойност на проект е 70 000 лв. е въведено ограничение от 1%. Моля за разяснение и указание за отстраняване на несъответствието.*

*С уважение/Поздрави,*

*Надка Симеонова*

*Секретар Община Аксаково*

**Отговор:**

В т. 14.1.2. от Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по мярка 3.1.1. “Екологична и устойчива рибарска област” от Стратегията за ВОМР на МИРГ „Варна, район Аспарухово-Белослав-Аксаково“ е посочено, че разходите за информация и комуникация са до 2 на сто от общите допустими разходи за проекти, при които размерът на финансовата подкрепа не превишава левовата равностойност на 100 000 евро, и до 1 на сто от общите допустими разходи - за всички останали проекти. Същевременно, както правилно сте посочили, съгласно т. 9 от Условията, максималният размер на безвъзмездната помощ по проект е 70 000 лева, т.е. всички проектни предложения ще бъдат под границата на левовата равностойност на 100 000 евро и е допустимо разходите за информация и комуникация да бъдат до 2 на сто от общите допустими разходи за всеки проект.

УО на ПМДР **ще коригира Формуляра за кандидатстване в ИСУН**, като в него ще бъде заложено единствено – до 2 на сто от от общите допустими разходи.